CONTRACT CIVIL DE PRESTĂRI SERVICII
în cadrul subprogramului de screening pentru depistarea precoce activă a cancerului de col uterin

În temeiul:
- art. 49 alin. 4)-6) din Legea nr. 95/2006 privind reforma în domeniul sănătăţii, cu modificările şi completările ulterioare, publicată în Monitorul Oficial, Partea I nr. 372 din 28/04/2006, cu modificările şi completările ulterioare,
- art. 15 din Hotărârea Guvernului nr. 1388/2010 pentru aprobarea programelor nationale de sanatate pentru anii 2011-2012, publicată în Monitorul Oficial, Partea I nr. 893 din 30/12/2010, cu modificările şi completările ulterioare,
- art. 14-15 din capitolul I, secţiunea A, din Normele tehnice de realizare a programelor nationale de sanatate in anii 2011-2012, aprobate prin Ordinul  comun MS/CNAS nr. 1591/1110/2010, publicat în Monitorul Oficial, Partea I nr. 53 din 21/01/2011, cu modificările şi completările ulterioare,
- art. 1851-1873 din Codul civil al României (Lege nr. 287/2009 cu modificările şi
completările ulterioare),  
- prevederilor Codului fiscal al României (Legea nr. 571/2003, cu modificările şi
completările ulterioare),
 - prevederilor Ordinului Ministrului Sănătăţii şi al preşedintelui Casei Naţionale de Asigurări de Sănătate nr. 537/175/2012 privind aprobarea Normelor metodologice pentru realizarea şi raportarea activităţilor specifice în cadrul subprogramului de screening pentru depistarea precoce activă a cancerului de col uterin, publicat în Monitorul Oficial, Partea I nr. 394 din 13/06/2012,

Părţile contractante:
Unitatea sanitară cu paturi: Institutul Oncologic “Prof. Dr. I. Chiricuţă” Cluj-Napoca (IOCN), cu sediul în Cluj-Napoca, str. Republicii nr. 34-36, telefon: 0264-598361, fax 0264-598365, e-mail office@iocn.ro, reprezentată prin manager Şef lucr. Dr. Patriciu Achimaş-Cadariu, în calitate de beneficiar, şi 
	As. ………………………………………………………………………………………….....
	cu domiciliul în ……………………………………………………………………………….
	…………………………………………………………………………………………………
	legitimat cu  C.I. seria …………… nr. …………………….. emisă de  ……………………..
	la data de  ……………………, cu A.L.P. valabilă nr. ……………………………………......
	în calitate de prestator,
au încheiat prezentul contract în urmatoarele condiţii stabilite de comun acord:

I.	Obiectul, preţul şi modalitatea de plată:
1.Prestatorul va efectua colorarea şi fixarea frotiurilor cervicale prin metoda Babeş-Papanicolaou, va înregistra rezultatul interpretat în sistem Bethesda 2001 de către medicul anatomo-patolog-citolog şi va arhiva frotiurile, în cadrul subprogramului de screening pentru depistarea precoce activă a cancerului de col uterin.
2.Preţul contractului este de ………………../ caz cu formular FS1 completat în integralitate, urmând ca din venitul brut să se reţină şi să se vireze impozitul şi toate contribuţiile sociale obligatorii, prin reţinere la sursă, conform prevederilor Codului fiscal al României. 
3.Plata se efectuează în termen de maximum 5 zile lucrătoare de la data decontării de către casa de asigurări de sănătate, cu condiţia respectării procedurilor privind efectuarea plăţii impuse de legislaţia în vigoare.
II.       Durata contractului este: până la …………………., cu posibilitatea prelungirii prin act adiţional.
III.	Obligaţiile părţilor:
a.	Beneficiarul se obligă:
1.	  să creeze prestatorului condiţii corespunzătoare de lucru, cu respectarea prevederilor legale în vigoare;
2.	să plătească preţul contractului corespunzător numărului de cazuri efectuate;
3.	să calculeze, să reţină şi să vireze impozitul prevăzut de lege pentru venitul realizat de prestator (16% din venitul brut ca impozit final), precum şi toate contribuţiile sociale obligatorii stabilite conform prevederilor Codului fiscal al României;
b.	Prestatorul se obligă:
1.	să presteze activitatea în condiţiile cerute de beneficiar, conform Ordinului Ministrului Sănătăţii şi al Preşedintelui Casei Naţionale de Asigurări de Sănătate nr. 537/175/2012 privind aprobarea Normelor metodologice pentru realizarea şi raportarea activităţilor specifice în cadrul subprogramului de screening pentru depistarea precoce activă a cancerului de col uterin, publicat în Monitorul Oficial, Partea I nr. 394 din 13/06/2012
2.	să îndeplinească obligaţiile ce-i revin în calitate de persoană fizică potrivit prevederilor Codului fiscal al României.
IV.	Modificarea contractului:
1.	Modificarea oricarei clauze a prezentului contract se poate face numai cu acordul părţilor prin act adiţional. Prin excepţie, în condiţiile apariţiei unor noi acte normative în materie, care intră în vigoare pe durata derulării prezentului contract, clauzele contrare se vor modifica şi se vor completa în mod corespunzător. 
2.	Dacă o clauză a acestui contract ar fi declarată nulă, celelalte prevederi ale contractului nu vor fi afectate de această nulitate. Părţile convin ca orice clauză declarată nulă să fie înlocuită printr-o altă clauză care să corespundă cât mai bine cu putinţă spiritului contractului.
V.	Incetarea contractului:
Prezentul contract înceteaza la termen sau prin reziliere la cererea părţilor cu notificare prealabilă.
VI.	Răspunderea părţilor:
Neîndeplinirea sau îndeplinirea necorespunzatoare a obligaţiilor asumate prin prezenta convenţie atrage răspunderea părţilor, conform legii.
	Prezentul contract s-a încheiat la data menţionată pe prima pagină, în două exemplare originale, cate unul pentru fiecare parte.
                Beneficiar  I.O.C.N.                                                                                   Prestator
        Manager Şef lucr. Dr. Patriciu Achimaş-Cadariu

        Director financiar-contabil Ec. Anca Burcă   

        Coordonator subprogram Dr. Florian Nicula
                                         
        Viza juridică Cons. jr. Casandra Cocoi